SPRC ต้นทุนพุ่ง-พิษ FX ฉุดไตรมาส 3 พลิกขาดทุน 5 พันล้าน
SPRC กางงบไตรมาส 3/65 พลิกขาดทุน 5 พันล้าน จาก Q3/64 มีกำไร 112 ลบ. เซ่นต้นทุนพุ่ง-พิษ FX หลังบาทอ่อนค่า
SPRC กางงบไตรมาส 3/65 พลิกขาดทุน 5 พันล้าน จาก Q3/64 มีกำไร 112 ลบ. เซ่นต้นทุนพุ่ง-พิษ FX หลังบาทอ่อนค่า
8 พ.ย. 2565

บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC รายงานผลการดำเนินงานงวดไตรมาส 3/65 และงวด 9 เดือนแรกของปี 65 มีกำไรสุทธิ ดังนี้

สำหรับไตรมาส 3/65 บริษัทพลิกขาดทุน 5 พันล้านบาท จากงวดเดียวกันของปีก่อน มีกำไร 112.84 ล้านบาท เนื่องมาจากราคาน้ำมันที่ร่วงลงอย่างต่อเนื่องในไตรมาสนี้เป็นผลให้บริษัทมีผลขาดทุนอย่างมากใน EBITDA, EBIT โดยค่าการกลั่นทางบัญชีในไตรมาส 3/65 ได้รับผลกระทบในทางลบจากราคาน้ำมันที่ลดลงส่งผลให้ขาดทุนสต๊อกน้ำมันและขาดทุนจากการปรับลดมูลค่าสินค้าคงเหลืออย่างมีนัยสำคัญ
นอกจากนี้บริษัทมี้ต้นทุนขายเพิ่มขึ้น 81% จากราคาน้ำมันที่สูงขึ้น รวมทั้งมีผลขาดทุนจากอัตราแลกเปลี่ยนจากค่าเงินบาทที่อ่อนค่าทำให้บริษัทมีผลขาดทุนจากอัตราแลกเปลี่ยนเมื่อทำการแปลงค่าจากลูกหนี้สุทธิในสกลุเงินบาทเป็นดอลลาร์สหรัฐ
อีกทั้งค่าใช้จ่ายสูงขึ้นจากงวดเดียวกันของปีก่อน เนื่องจากค่าใช้จ่ายที่เกี่ยวข้องกับเหตุการณ์น้ำมันรั่ว โดยค่าใช้จ่ายที่เกี่ยวข้องกับเหตุการณ์น้ำมันรั่วเพิ่มขึ้นเล็กน้อย จำนวน 2.7 ล้านดอลลาร์สหรัฐ